
	Duomenys apie mokymo programą
	Mokymo programos dalių aprašas

	Mokymo programos pavadinimas

	Retesnių augalų rūšių auginimas ir perdirbimas diversifikuojant žemės ūkio veiklą

	Mokymo programos kodas

	50811029

	Mokymosi trukmė (akademinėmis valandomis)

	6 akad. val.

	Mokymo programos suderinimo data

	2026-03-06

	Mokymo programos rengėjas (juridinio asmens
pavadinimas arba fizinio asmens vardas, pavardė, pareigos)
	Mokymo programą rengė
Lietuvos Respublikos žemės ūkio rūmų vyr. spec. augalininkystei Dr. Edita Karbauskienė

	Mokymo programos paskirtis (tikslas, reikalavimai klausytojams, specialieji reikalavimai, apribojimai ir kt.)
	Suteikti žinių apie ūkio veiklos diversifikavimo galimybes auginant rečiau auginamus miglinių ir pupinių javų, aliejinių augalų rūšis pritaikant jų auginimo technologijas Lietuvos dirvožeminėms ir klimatinėms sąlygoms. 
Mokymo programa skirta ūkininkams, jų partneriai, ūkio darbuotojams, kitiems fiziniams ar juridiniams asmenims, užsiimantiems žemės, maisto ir miškų ūkio veikla, bei kaimo vietovėse ūkine veikla užsiimantiems žemės valdytojams. Minimalus klausytojų išsilavinimas – pagrindinis.

	Įgyjami gebėjimai (kompetencijos)

	  Baigęs mokymo kursą pagal mokymo programą, dalyvis turi gebėti: įvertinti finansines ir ekonomines galimybes diversifikuoti ūkio veiklą; pažinti rečiau auginamų pupinių, miglinių ir aliejinių augalų rūšis; įvertinti rečiau auginamų augalų klimatinius ir technologinius porekius bei teisingai parinkti augalų veisles, auginimo vietą ir dirvožemį; parinkti tinkamus priešsėlius ir fitosanitarinę pertrauką, įtraukiant rečiau auginamus  augalus į sėjomainos planą; parinkti ūkiui tinkamiausias rečiau auginamų augalų auginimo, derliaus nuėmimo ir perdirbimo technologijas; įvertinti rinkos poreikius ir tinkamai paruošti užaugintą produkciją sandėliavimui ir realizacijai.

	Baigiamojo tikrinimo (žinių vertinimo) forma
	Pokalbis.

	Mokymo planas (mokymo temų pavadinimas)
	Akad. val. skaičius pagal mokymo temas

	ES komunikatas „Europos žaliasis kursas“. ES strategijos: „Nuo ūkio iki stalo“, „2030 m. Biologinės įvairovės strategija“, ES 2030 m. Dirvožemio strategija. Klimato kaitos švelninimo uždaviniai ir priemonės. Lietuvos 2023-2027 m. Strateginis planas. Ūkio pridėtinės vertės ir konkurencingumo didinimo galimybės. Investicijų planavimas augalų diversifikavimui: išteklių pritaikymas ir Strateginio plano priemonių parama. Sėkmės pavyzdžiai iš Lietuvos ir kitų Europos Sąjungos šalių ūkių. 
Praktinis darbas. Parinkti 1-2 Strateginio plano priemones ūkio diversifikavimui (pvz., investicijos į modernizavimą, ekologinių veiklų taikymas, trumpųjų tiekimo grandinių kūrimas, jaunųjų ūkininkų parama ir kt.).
	0,5

	Rečiau auginamos pupinių, miglinių ir aliejinių augalų rūšys ir auginimo technologijos.
Praktinis darbas. Sudaryti sėjomainos planą įtraukiant 2-3 retesnių augalų rūšis. Įvertinti, kuri augalo technologija geriausiai atitinka ūkio galimybes (technika, dirvožemis, turima patirtis). Įvertinkite potencialią naudą.
	2,5

	Rinkodara ir pridėtinės vertės kūrimas. Retesnių augalų poreikis, paklausa ir realizavimo galimybės šalies bei užsienio rinkose. Ūkio produkcijos realizavimo kanalai. Trumpųjų tiekimo grandinių kūrimas. Ūkio prekės ženklo kūrimas. Bendradarbiavimas su perdirbėjais ir mokslininkais. 
Praktinis darbas. Sudarykite 3–5 žingsnių planą, kaip per artimiausius 1–2 metus sustiprinti pridėtinės vertės kūrimą ūkyje.
	0,5

	Ūkio ekonominės veiklos vertinimas ir veiklų diversifikavimo planavimas. Dirvožemio ir klimatinių sąlygų įvertinimas rečiau auginamų augalų auginimui.  Investicijų poreikis diversifikuojant veiklas, turimų išteklių pritaikymas.
Praktinis darbas. Atlikti ūkio stiprybių, silpnybių, galimybių ir grėsmių (SSGG) analizę ir vidinių išteklių (žemė, technika, darbo jėga) įvertinimą ūkio veiklos diversifikavimui.
	0,25

	Vizitas į ūkį (demonstracinį centrą ar mokomąjį ūkį) auginantį retesnius miglinius, pupinius, aliejinius augalus ir demonstravimas technologijos, technikos, derliaus nuėmimo bei perdirbimo arba interaktyviose dirbtuvėse N ūkyje įvertinti, kokią ekonominę ir agronominę naudą teikia pasirinktų augalų auginimas (pvz., dirvos derlingumo gerinimas, rinkos paklausa, perdirbimas).
	2,0

	Baigiamasis žinių vertinimas – pokalbis.
	0,25



